***15. Napirendi pont***

***ELŐTERJESZTÉS***

***Alcsútdoboz Település Önkormányzat Képviselő-testületének***

***2016. május 30-i ülésére***

***Előterjesztés címe és tárgya: Alcsútdoboz Település Önkormányzat fejlesztési támogatásra benyújtandó pályázata***

***Tárgykört rendező jogszabály:***

* *Magyarország 2016. évi központi költségvetéséről szóló 2015. évi C. törvény*
* *az államháztartásról szóló 2011. évi CXCV. törvény (a továbbiakban: Áht.)*
* *az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)*

***Előterjesztő: Tóth Erika polgármester***

***Az előterjesztést készítette: Dr. Sisa András jegyző***

 ***Polyefkó Mária költségvetési előadó***

***Tisztelt Képviselő-testület!***

*A helyi önkormányzatokért felelős miniszter az államháztartásért felelős miniszterrel közösen pályázatot hirdetett a Magyarország 2016. évi központi költségvetéséről szóló 2015. évi C. törvény 3. melléklet II.3. pontja szerint az „Önkormányzati feladatellátást szolgáló fejlesztések” támogatására. A pályázat keretében a megvalósítandó céltól illetve az adóerő-képességtől függő,* ***vissza nem térítendő támogatásban*** *részesülhet az önkormányzat.*

*A pályázati kiírás az alábbi támogatható fejlesztési célokat határozza meg:*

*a) Kötelező önkormányzati feladatot ellátó intézmények fejlesztése, felújítása, (továbbiakban: intézményfejlesztés)*

*aa) Tízezer fő lakosságszámot meghaladó településeken lévő bölcsődei nevelést végző intézmény infrastrukturális fejlesztése, felújítása*

*ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),*

*ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat) épület vagy helyiség fejlesztése, felújítása (a továbbiakban: egészségügyi fejlesztés)*

*ad) Közös önkormányzat székhely hivatalának fejlesztése, felújítása (a továbbiakban: hivatalfejlesztés)*

*b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása*

*c) Belterületi utak, járdák, hidak felújítása*

*Igényelhető maximális támogatás:*

* *1.a) alcél esetében 30 millió Ft,*
* *1.b)alcél esetében 20 millió Ft*
* *1.c) alcél esetében 15 millió Ft*

*Az adóerő-képesség alapján Önkormányzatunk esetében a támogatás maximális mértéke:*

* *1.a) alcél esetében a fejlesztési költség 95 %-a*
* *1.b) és 1.c) alcélok esetében a fejlesztési költség 85 % -a lehet.*

*A beérkezett pályázatokról a miniszter dönt, a Tárcaközi Bizottság javaslata alapján.*

*E pályázat keretében célszerű lenne Alcsútdoboz belterületén a út-és járdaszakaszokat, valamint a Sportöltözőt felújítani. Az árajánlatok az előterjesztés készítéséig csak részben érkeztek be. A beruházás össz költsége az 1b) alcél esetében…… Ft, melyből ….. Ft-ot saját forrásból kell biztosítani, 1.c) alcél esetében 14.996.040.-. melyből 2.249.406.- Ft a saját forrás.*

*Kérem, szíveskedjen a tisztelt Képviselő-testület az előterjesztést megtárgyalni és a határozati javaslatot elfogadni.*

 *Tóth Erika*

 ***polgármester***

***Alcsútdoboz, 2016. május 27.***

***Határozati javaslat:***

***Alcsútdoboz Település Önkormányzat Képviselő-testületének***

***…/2016. (V. 30.) számú határozata***

***az önkormányzati fejlesztési pályázatról***

*Alcsútdoboz Település Önkormányzat Képviselő-testülete az „Önkormányzatok feladatellátását szolgáló fejlesztések támogatásáról” szóló pályázati kiírás alapján pályázatot kíván benyújtani.*

*A pályázati célok: Út és járdaszakaszok felújítása a Bem utca, Turbucz köz és a*

 *Szabadság utca egyes szakaszain*

 *Sportöltöző felújítása*

*A fejlesztés megvalósításához szükséges 1.b) acél esetén……. Ft, 1c) alcél esetén 2.249.416.- Ft összeget az önkormányzat saját forrásból biztosítja.*

*Felhatalmazza a polgármestert a pályázat benyújtásához szükséges dokumentumok aláírására.*

*Felelős: Tóth Erika polgármester*

*Határidő: 2016. június 2.*